钦定古今图书集成/明伦汇编/官常典/第599卷 > 黄翰
## 钦定古今图书集成/明伦汇编/官常典/第599卷 > 黄翰

按《松江府志》：“翰字汝甲，华亭人。永乐壬辰进士，授江
西按察佥事。宣德庚戌，升参议，奉玺书与都御史贾
谅巡抚江西，改参广东，升山东按察使，罢归卒。翰为
人豪杰，多权略。始冠擢第，观政都察院，有疑狱，一问
即决，爰辞如老吏，台中皆惊。居官所至能举职。江西
人以妖术惑众，广东畜蛊毒，采生杀人，皆捕诛之，仍”
刻石，著《蛊毒方》及所以解之者。自是术不得行，俗为
一变。然负其才气，不能就矩矱。既失官，家居颇自恣，
常乘白骡入城市，见者皆敛避焉。诗文豪健敏捷，操
笔立就，未尝起草。字画亦遒劲，行草题署得名。